Любопитна разходка в Алпите през зимата | Lifebites.bg
Начало Фотография Галерии Любопитна разходка в Алпите през зимата
Величествените Алпи. Photo credit: 123_456 via Foter.com / CC BY-NC-ND
Най-после е истинска зима и снегът покрива по-голямата част от Европа. Безброй почитатели на зимните спортове нарамват екипировката, за да се отдадат на любимото си занимание поне за ден-два. Куртотите в Алпите са сред най-популярните дестинации, включително за български туристи.
Ето няколко факта за Алпите – една от най-големите планински вериги в Европа:
Най-високата и обширна планинска верига, която се намира изцяло на територията на Европа. Простира се върху 8 държави – Австрия, Франция, Германия, Италия, Швейцария, Лихтенщайн, Словения и Монако.
Най-високият връх в Алпите е Мон Блан с 4807 м надморска височина, намиращ се на границата между Франция и Италия.
В Алпите се издигат 82 върха с височина над 4000 метра над морето. Има и около 1200 ледника, най-големият от които е Алеч в Бернските Алпи с дължина близо 23 км.
Алпийският първенец Мон Блан – Photo credit: Today is a good day via Foter.com / CC BY-NC
Тук се намира най-разпознаваемият връх в света – исполинът Матерхорн, стърчащ като гигантски кучешки зъб южно от курорта Цермат в Швейцария. Висок е 4478 м над морското равнище. Повече за него можете да прочетете на този линк.
В Алпите са някои от най-опасните и смъртоносни върхове в Европа и света, сред които Матерхорн, Айгер, Гран Жорас и др.
Логично, в тази планина е и Покривът на Европа. Намира се при Юнгфрауйох – най-високата железопътна гара в Европа, за която разказахме тук.
Най-дългият ледник Алеч започва малко под Покрива на Европа при Юнгфрауйох в швейцарските Алпи
Санкт Мориц е първият зимен курорт в света. През лятото на 1864 г. местият хотелиер Йоханес Бадрут се обзаложил с английските гости на хотела си, че зимните месеци в Алпите са много по-слънчеви и приятни, отколкото в Англия. Англичаните изобщо не можели да си представят, че е възможно такова нещо и приели облога. Така се родил зимният туризъм. Защото заради облога англичаните се върнали в Санкт Мориц. Дошли около Коледа и останали до … Великден. Когато се прибрали удома си, били с тен като през лятото, отпочинали и безкрайно щастливи.
Освен Санкт Мориц, в Алпите са още голяма част от най-известните ски курорти в света като Давос, Вербие, Венген, Цермат, Ленцерхайде в Швейцария; Куршвел, Вал д´Изер, Шамони във Франция; Кицбюел, Сан Антон, Зьолден в Австрия; Гармиш Партенкирхен в Германия; Кортина д´Ампецо, Ливиньо, Бормио в Италия и т.н.
Една от най-известните железопътни линии в света
Glacier Express (или Ледниковият експрес) свързва Цермат и знаковия Матерхорн с първия зимен курорт Санкт Мориц. Разстоянието между двете селища е 290 километра, влакът ги изминава за малко повече от 7 часа през изумително красиви долини, страховити проходи, дълбоки ждрела, инженерно гениални 291 моста и 91 тунела през планината. А надморската височина варира от 1600 метра при Цермат до 650 при Висп, 2033 при Обералппас, отново надолу до 585 метра при Кур и до 1775 м при Санкт Мориц.
Ледниковият експрес – скъпо, но незабравимо изживяване. Photo credit: Germán Saavedra R. / X’trapotrenes. via Foter.com / CC BY
Алпите са изключително важни за климата на Европа. На север и запад от планинската верига климатът е умерен, а на юг – субтропичен средиземноморски. И това се вижда буквално още по склоновете на планината.
В тази планинска верига са изворите на някои от най-големите и пълноводни реки в Европа (Рейн, Рона, По, Адидже и др.) и от тях се захранват част от най-големите езера, смятани за сладководните резервоари на континента (като Бодензее, Женевското езеро, Комо, Лаго маджоре и др.).
Ако иначе няма как, предлагаме ви една виртуална разходка из Алпите през зимата.
Вижте някои от най-знаковите места там, както и други – непознати, в галерията:
Алпите през зимата
Френските Алпи. -	Photo credit: Massmo Relsig via Foter.com / CC BY-NC-ND
Пицол в източната част на Швейцария.
Гледка от Пицол в швейцарските Алпи.
Пицол и швейцарските Алпи.
Юнгфрау в Бернските Алпи.
Ледниковият рай на Малкия Матерхорн.
Величественият Матерхорн.
Малбун в Лихтенщайн.
Единственият зимен курорт в Лихтенщайн - Малбун.
Ливиньо в италианските Алпи.
Ленцерхайде в швейцарските Алпи.
Над швейцарския курорт Ленцерхайде.
Покривът на Европа при Юнгфрауйох.
Приказният Нойшванщайн в Германия. Photo credit: matteomaggioni via Foter.com / CC BY-NC-SA
Като в приказките - Нойшванщайн в Германия. Photo credit: WaveCult (luis.m.justino) via Foter.com / CC BY-NC-ND
Мястото, където се родил зимният туризъм - Санкт Мориц в Швейцария. Photo credit: Ethreon via Foter.com / CC BY
Кицбюел в австрийските Алпи. Photo credit: stephan_vereno via Foter.com / CC BY-ND
Френските Алпи. Photo credit: lucinei stadnik via Foter.com / CC BY-NC-SA
Доломитите в италианските Алпи. Photo credit: kaibara87 via Foter.com / CC BY
Най-разпознаваемият връх на планетата Матерхорн
Ледников експрес
Предишна статияЕдгар Артис и модата на околната среда
Следваща статияЗимата е време да си бъдеш у дома